pythainlp/thai-financial-dataset huggingface dataset:
5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

+--------------------+-----------------+-----------------+------------+
| ชื่อ - สกุล           | บจก.ไอ อาร์ ซี    | บจก.คินโนะโฮชิ    | บจก.ไอ     |
|                    | (เอเชีย) รีเสิร์ช   | เอ็นจิเนียริ่ง       | อาร์ซี-ระยอง |
|                    |                 |                 |            |
|                    |                 |                 | (เลิกบริษัท   |
|                    |                 |                 | เมื่อวันที่ 8   |
|                    |                 |                 | ต.ค 2550)  |
+--------------------+-----------------+-----------------+------------+
| 1.นางพิมพ์ใจ         | /               | /               |            |
| เหล่าจินดา           |                 |                 |            |
+--------------------+-----------------+-----------------+------------+
| 2.นายทนง ลี้อิสสะนุกูล  | /               |                 |            |
+--------------------+-----------------+-----------------+------------+
| 3.นายเชวลิต มีทองคำ  | /               | /               |            |
+--------------------+-----------------+-----------------+------------+
| 4.นายอัทสึชิ มิโซฮาตะ  | /               |                 |            |
+--------------------+-----------------+-----------------+------------+
| 5.นายโตโมฮิโร       | /               |                 |            |
| ซาโมโต้             |                 |                 |            |
+--------------------+-----------------+-----------------+------------+
| 6.นางพรทิพย์         | /               |                 |            |
| เศรษฐีวรรณ          |                 |                 |            |
+--------------------+-----------------+-----------------+------------+
| 7.นายอะซึชิ อิมามูระ   | /               |                 |            |
+--------------------+-----------------+-----------------+------------+
| 8.นายมาโคโตะ       |                 | /               |            |
| ยามาชิตะ            |                 |                 |            |
+--------------------+-----------------+-----------------+------------+
| 9.นายนฤทัย บู่ทอง     |                 | /               |            |
+--------------------+-----------------+-----------------+------------+
| 10. นางสาววิชชุดา    |                 | /               |            |
| กู้พงษ์ศักดิ์            |                 |                 |            |
+--------------------+-----------------+-----------------+------------+
| 11.นายโตชิโนบุ       |                 | /               |            |
| คูวาฮาร่า            |                 |                 |            |
+--------------------+-----------------+-----------------+------------+
5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

บริษัทฯ มีแผนขยายกำลังการผลิตเพื่อรองรับกับการขยายตัวของการประกอบรถยนต์ในปี 2554
ที่ประเทศไทยวางเป้าหมายที่จะผลิตรถยนต์ 2-2.2 ล้านคันต่อปี
รวมถึงโครงการขนาดเล็กประหยัดพลังงานมาตรฐานสากล อย่างอีโคคาร์ โดยที่ปีผ่านมาบริษัทฯ
ได้ใช้เงินลงทุนกว่า 300
ล้านบาทจากเงินสดหมุนเวียนภายในและเงินกู้บางส่วนลงทุนในการพัฒนาด้านการวิจัยและพัฒนา
การซื้อเครื่องจักรผสมยางซึ่งเป็นกระบวนการต้นทางของการผลิตผลิตภัณฑ์ต่างๆ
ซึ่งจะแล้วเสร็จและดำเนินการได้ในต้นปี 2552 อีกส่วนหนึ่งจะนำไปลงทุนในด้านการพัฒนาบุคลากร
หรือ AHRDP (automotive human resource development project)
เพื่อพัฒนาบุคลากรให้มีความรู้และความเข้าใจพื้นฐานของระบบการผลิตตั้งแต่ระดับปฏิบัติงาน
ระดับวิศวกร ระดับบริการกลาง และผู้บริหารระดับสูง เนื่องจากผลิตภัณฑ์ทุกอย่างของบริษัทฯ
ถือเป็นผลิตภัณฑ์ที่เกี่ยวเนื่องกับความปลอดภัย ดังนั้นจึงต้องพัฒนาผลิตภัณฑ์ให้มีคุณภาพสูงสุด

ส่วนผลิตภัณฑ์ยางนอก-ยางในรถจักรยานยนต์ บริษัทฯ
วางโครงการที่จะวิจัยพัฒนาและผลิตผลิตภัณฑ์ยางนอก-ยางในรถจักรยานยนต์ที่มีสมรรถนะสูงขึ้นเพื่อการส่งออกโดยเฉพาะ
เพื่อสร้างมูลค่าเพิ่มให้กับบริษัทฯ ได้อีกทางหนึ่ง คาดว่าจะสามารถเริ่มแผนโครงการได้ในกลางปี
2552
4.1 นโยบายในการวิจัยและพัฒนา

4.1.1 ผลิตภัณฑ์ชิ้นส่วนยางเพื่อใช้ในอุตสาหกรรม

กระแสความตื่นตัวต่อความรับผิดชอบต่อสิ่งแวดล้อมแพร่ขยายไปทุกอุตสาหกรรมในช่วง 2-3
ปีที่ผ่านมา โดยเฉพาะในกลุ่มอุตสาหกรรมพลังงานและอุตสาหกรรมยานยนต์
ในยุคที่ราคาน้ำมันแพงควบคู่กับภาวะโลกร้อน
อุตสาหกรรมยานยนต์หลายแห่งเริ่มมีการวิจัยและพัฒนารถยนต์ประหยัดพลังงานและเป็นมิตรกับสิ่งแวดล้อม
ควบคู่ไปกับการพัฒนาเทคโนโลยีที่ใช้พลังงานทางเลือกมากขึ้น

ตามนโยบายของบริษัทฯ ที่จะมุ่งสู่การเป็นผู้ออกแบบผลิตภัณฑ์ที่สร้างสรรค์
การวิจัยและพัฒนาในปีนี้จึงปรับตัวไปในทิศทางเดียวกันกับกระแสความรับผิดชอบต่อสิ่งแวดล้อม
โดยมีส่วนร่วมในการวิจัยพัฒนาชิ้นส่วนยางใหม่ๆ
ร่วมกับผู้ผลิตยานยนต์เพื่อให้รองรับกับเทคโนโลยีประหยัดพลังงาน การควบคุมกลุ่มสารต้องห้ามต่างๆ
เช่น กลุ่มโลหะหนัก
การนำเทคโนโลยีชั้นสูงทางวิศวกรรมเข้ามาใช้ในการพัฒนาผลิตภัณฑ์เพื่อใช้ในการจำลองผลิตภัณฑ์และการทดสอบส่งผลให้ลดเวลาและต้นทุนในการพัฒนาและการทดสอบก่อนทำการผลิตจริง
รวมถึงบริหารสภาวะต้นทุนที่แพงขึ้นด้วยการค้นคว้าวิจัยและพัฒนาสูตรยางเพื่อให้มีคุณภาพดีที่สุดและต้นทุนที่เหมาะสมต่อการผลิต
และปรับปรุงกระบวนการผลิตภายใต้แนวคิดการใช้ทรัพยากรวัตถุดิบในการผลิตให้คุ้มค่ามากที่สุด

4.1.2 ผลิตภัณฑ์ยางนอก-ยางในรถจักรยานยนต์

การวิจัยและพัฒนายางนอก-ยางในรถจักรยานยนต์ได้มีการพัฒนาอย่างต่อเนื่องตามการขยายตัวของตลาดโดยรวมทั้งในและต่างประเทศ
สำหรับการพัฒนาในตลาด OEM
ได้มีการพัฒนายางสมรรถนะสูงสำหรับรถจักรยานยนต์ขนาดเครื่องยนต์ 250 ซีซี
เพื่อจำหน่ายไปยังต่างประเทศเป็นหลัก
ส่วนในปีนี้ยางรถจักรยานยนต์สำหรับประเภทรถสกูตเตอร์ยังคงมีความนิยมที่เพิ่มขึ้นอย่างต่อเนื่องตามกระแสความนิยมของผู้บริโภคภายในประเทศและส่วนภูมิภาคนี้

ในส่วนตลาดทดแทนได้มีการพัฒนาผลิตภัณฑ์ยางรุ่นใหม่ WINGS NR77u ซึ่งไม่ใช้ยางใน
(TUBELESS) สำหรับรถประเภทสกูตเตอร์
เพื่อตอบสนองความต้องการของผู้นิยมใช้ยางที่มีสมรรถนะสูงและเพิ่มความปลอดภัยในการขับขี่และความต้องการนี้ยังครอบคลุมถึงตลาดทดแทนในเขตภูมิภาคอาเซียน
นอกจากนี้ยังได้มีการพัฒนายาง IRC WILD FLARE WF920
สำหรับรถจักรยานยนต์ประเภทสกูตเตอร์ ขนาด 110-125 CC
ที่มีอยู่ในท้องตลาดเมืองไทยให้มีหลายขนาดคือ 80/90-14, 90/80-14 และ 100/70-14
WF920R เป็นประเภทยางที่ไม่ใช้ยางใน (Tubeless) พร้อมออกแบบแก้มยางสีสันสดใส
ทั้งนี้เพื่อตอบสนองกลุ่มลูกค้าที่ต้องการใช้ยางที่มีการออกแบบที่แตกต่างและมีเอกลักษณ์เฉพาะตัว

สำหรับตลาดต่างประเทศได้มีการพัฒนาผลิตภัณฑ์อย่างต่อเนื่องเช่นกัน โดยได้พัฒนารุ่น M1
สำหรับแบบใช้งานทั่วไปและสำหรับรถจักรยานยนต์รุ่นใหญ่มีทั้งหมด 5
ขนาดด้วยกันซึ่งสามารถตอบสนองความต้องการของตลาดในเอเชียและตลาดยุโรป
ตลอดจนตลาดในแถบทวีปอเมริกาใต้เป็นอย่างดี

4.2 ค่าใช้จ่ายในการวิจัยและพัฒนา

  ------------------------------- ---------------------------------------
                                  (หน่วย : พันบาท)

  ปีบัญชี                            ค่าวิจัยและพัฒนา

  2549                            61,843.56

  2550                            63,261.54

  2551                            70,786.30
  ------------------------------- ---------------------------------------
แบบ 56-1

แบบแสดงรายการข้อมูลประจำปี

สิ้นสุดวันที่ 30 กันยายน 2551

[]

บริษัท อีโนเว รับเบอร์ (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1. ปัจจัยความเสี่ยง 4

2. ลักษณะการประกอบธุรกิจ 7 3. การประกอบธุรกิจของแต่ละสายผลิตภัณฑ์ 14

4. การวิจัยและพัฒนา 23

5. ทรัพย์สินที่ใช้ในการประกอบธุรกิจ 25

6. โครงการในอนาคต 26

7. ข้อพิพาททางกฎหมาย 27

8. โครงสร้างเงินทุน 28

9. การจัดการ 29

10. การควบคุมภายใน 49

11. รายการระหว่างกัน 51

12. ฐานะการเงินและผลการดำเนินงาน 52

13. ข้อมูลอื่นที่เกี่ยวข้อง 61

ส่วนที่ 3 การรับรองความถูกต้องของข้อมูล 62

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุม 65

เอกสารแนบ 2 รายละเอียดเกี่ยวกับกรรมการของบริษัทย่อย 73

เอกสารแนบ 3 รายงานการกำกับดูแลกิจการ 74
คณะกรรมการบริษัท อีโนเว รับเบอร์ (ประเทศไทย) จำกัด (มหาชน)
มีมติแต่งตั้งคณะกรรมการตรวจสอบจำนวน 3 ท่าน โดยมี นายกัมปนาท โลหเจริญวนิช
เป็นประธานกรรมการตรวจสอบ นางสาวชวนา วิวัฒน์พนชาติและนายวิชิต วุฒิสมบัติ
เป็นกรรมการตรวจสอบ ทั้งนี้
กรรมการตรวจสอบแต่ละท่านเป็นกรรมการอิสระตามคุณสมบัติที่สำนักงานคณะกรรมการกำกับหลักทรัพย์และตลาดหลักทรัพย์กำหนด
และมีกรรมการตรวจสอบ 1 ท่าน คือ นางสาวชวนา วิวัฒน์พนชาติ
เป็นผู้มีความรู้และประสบการณ์เพียงพอในการสอบทานความน่าเชื่อถือของงบการเงิน

คณะกรรมการตรวจสอบได้ปฏิบัติหน้าที่อย่างเป็นอิสระตามกฎบัตรคณะกรรมการตรวจสอบ
โดยจะรายงานผลการดำเนินงานและแสดงความคิดเห็นอย่างอิสระต่อคณะกรรมการในการประชุมทุกครั้ง
ในรอบปี 2551 คณะกรรมการตรวจสอบได้มีการประชุมตามวาระจำนวน 7 ครั้ง
ซึ่งได้เชิญผู้สอบบัญชีและผู้ตรวจสอบภายในอิสระเข้าร่วมประชุมจำนวน 2 ครั้ง
โดยมีประเด็นที่มีสาระสำคัญดังนี้

1. สอบทานงบการเงินรายไตรมาสและงบการเงินประจำปี พ.ศ. 2551 ของบริษัทฯ
ก่อนนำเสนอคณะกรรมการบริษัท
เพื่อให้มั่นใจว่างบการเงินเป็นไปตามมาตรฐานการบัญชีที่รับรองทั่วไป
รวมถึงการเปิดเผยข้อมูลในงบการเงินอย่างถูกต้องเพียงพอ โดยได้ประชุมร่วมกับผู้สอบบัญชี
ฝ่ายบริหาร และแผนกบัญชี เพื่อสอบถามความถูกต้องครบถ้วน

2. กำกับดูแลให้บริษัทฯ มีระบบการควบคุมภายในที่เพียงพอ
โดยได้ประชุมร่วมกับหน่วยงานตรวจสอบภายในของบริษัทฯ และฝายบริหาร
เพื่อพิจารณาหัวข้อในการสอบทานระบบ ซึ่งปี 2551 ที่ผ่านมาบริษัทฯ
ได้ให้ผู้ตรวจสอบภายในอิสระจากบริษัท เคพีเอ็มจี ภูมิไชย ที่ปรึกษาธุรกิจ จำกัด
เข้ามาสอบทานเกี่ยวกับระบบควบคุมภายในกระบวนการจัดการคลังสินค้าสำหรับสินค้าทดแทน
ซึ่งผลการสอบทานไม่พบประเด็นปัญหาหรือข้อบกพร่องที่เป็นสาระสำคัญ

3. กำกับดูแลให้บริษัทฯ ปฏิบัติตามพระราชบัญญัติหลักทรัพย์และตลาดหลักทรัพย์ (ใหม่)
ข้อกำหนดต่างๆ ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ให้ถูกต้อง เช่น
การเสนอให้ปรับปรุงนิยามกรรมการอิสระและกฎบัตรกรรมการตรวจสอบ เป็นต้น

4.
พิจารณาผู้สอบบัญชีที่มีความเป็นอิสระและกำหนดค่าตอบแทนที่เหมาะสมเพื่อเสนอต่อคณะกรรมการบริษัทฯ
ให้ขออนุมัติต่อที่ประชุมใหญ่สามัญผู้ถือหุ้น สำหรับปี 2552 ได้เสนอแต่งตั้งบริษัท สำนักงาน เอินส์ท
แอนด์ ยัง จำกัด เป็นผู้สอบบัญชีของบริษัทฯ ต่ออีก 1 ปี

5. สอบทานการปฏิบัติตามหลักการกำกับดูแลกิจการที่ดี
กำกับดูแลให้มีการปฏิบัติตามข้อกำหนดเกี่ยวกับขั้นตอนการดำเนินการและการเปิดเผยข้อมูลของรายการเกี่ยวโยงหรือรายการที่อาจมีความขัดแย้งของผลประโยชน์ให้ถูกต้องครบถ้วนเป็นไปตามข้อกำหนดของหน่วยงานกำกับดูแลที่เกี่ยวข้อง
เพื่อผลประโยชน์ของบริษัทฯ และผู้ถือหุ้นโดยรวมเป็นสำคัญ

คณะกรรมการตรวจสอบมีความเห็นว่าบริษัทฯ
ได้จัดทำงบการเงินอย่างถูกต้องในสาระสำคัญตามหลักการบัญชีที่รับรองทั่วไป
สำหรับการทำรายการที่เกี่ยวข้องกันในระหว่างปี
คณะกรรมการตรวจสอบเห็นว่าเป็นรายการปกติและการกำหนดราคาเป็นไปตามราคาตลาดและมีการเปิดเผยข้อมูลรายการระหว่างกันอย่างเพียงพอ
มีระบบการควบคุมภายในที่เหมาะสมกับสภาพธุรกิจ
มีการปฏิบัติตามกฎหมายข้อกำหนดของตลาดหลักทรัพย์และกฎหมายที่เกี่ยวข้องอย่างถูกต้องครบถ้วนแล้ว
5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

11.1 รายการระหว่างกันกับบุคคลที่อาจมีความขัดแย้ง

ในระหว่างปี 2551 บริษัทฯ และบริษัทย่อยมีรายการระหว่างกัน
ที่เกิดขึ้นกับกิจการหรือบุคคลที่อาจมีความขัดแย้ง
ซึ่งรายการส่วนใหญ่เกี่ยวเนื่องกับการซื้อวัตถุดิบและขายสินค้า การให้เช่าสินทรัพย์
และการให้/รับบริการ
รายการธุรกิจดังกล่าวเป็นไปตามเงื่อนไขหรือเกณฑ์ที่ตกลงร่วมกันระหว่างบริษัทฯ และบริษัทเหล่านั้น
และเป็นไปตามปกติทางธุรกิจ ซึ่งอยู่ภายใต้ arm’s length basis โดยบริษัทฯ
ได้เปิดเผยข้อมูลรายการระหว่างกัน เช่น ลักษณะรายการ มูลค่ารายการ
นโยบายในการกำหนดค่าตอบแทน ไว้ในหมายเหตุประกอบงบการเงินข้อ 7 แล้ว

11.2 ความจำเป็นและความสมเหตุสมผลของการทำรายการกับบุคคลที่อาจมีความขัดแย้ง

รายการระหว่างกันของบริษัทฯ ที่เกิดขึ้นส่วนใหญ่ เป็นรายการระหว่างบริษัทฯ
กับกิจการที่มีความเกี่ยวเนื่องกับการประกอบธุรกิจของบริษัทฯ
ซึ่งจะมีส่วนช่วยให้การดำเนินธุรกิจเกิดความคล่องตัว
และนำไปสู่การพัฒนาและการเจริญเติบโตแบบยั่งยืน
และการทำรายการดังกล่าวเป็นไปโดยยึดถือประโยชน์ของบริษัทฯ
และผู้ถือหุ้นที่จะได้รับทั้งในปัจจุบันและอนาคตเป็นที่ตั้ง
มิได้กระทำเพื่อจำหน่ายถ่ายโอนประโยชน์ของกิจการมหาชนออกไปยังบุคคลที่เกี่ยวข้องแต่อย่างใด

11.3 มาตรการ/ขั้นตอนการอนุมัติการทำรายการระหว่างกัน

บริษัทฯ
มีการกำหนดเรื่องการขออนุมัติการทำรายการระหว่างกันไว้อย่างชัดเจนในอำนาจดำเนินการของบริษัทฯ
และบริษัทย่อย ซึ่งสอดคล้องกับข้อกำหนดของตลาดหลักทรัพย์แห่งประเทศไทย

11.4 นโยบาย/แนวโน้มในการทำรายการระหว่างกันในอนาคต

บริษัทฯ ยังคงมีการทำรายการระหว่างกันกับบุคคลที่เกี่ยวโยงกันอยู่
หากแต่รายการระหว่างกันที่เกิดขึ้นส่วนใหญ่ เป็นรายการที่บริษัทฯ
ต้องดำเนินการเพื่อประกอบธุรกิจและเป็นไปตามเงื่อนไขการค้าทั่วไปตามปกติ
โดยไมมีการถายเทผลประโยชนระหวางบริษัท บริษัทยอย กับบุคคลที่อาจมีความขัดแย้ง
โดยบริษัทฯ จะให้คณะกรรมการตรวจสอบหรือผูสอบบัญชี
หรือผูเชี่ยวชาญอิสระพิจารณาตรวจสอบใหความเห็นถึงความเหมาะสมของราคา
พรอมทั้งเปดเผยชนิด มูลคา และเหตุผลในการทํารายการตอผูถือหุนตามขอกําหนดของ
ก.ล.ต. และ ตลท. โดยเครงครัด
บริษัท อีโนเว รับเบอร์ (ประเทศไทย) จำกัด (มหาชน)

เลขทะเบียนบริษัท : 0107536001737 (เดิมเลขที่ บมจ. 247)

ประกอบธุรกิจ : ผลิตผลิตภัณฑ์ชิ้นส่วนยางเพื่อใช้ในอุตสาหกรรม ยางนอก-ยางในรถจักรยานยนต์

และวงล้อรถจักรยานยนต์

สำนักงานใหญ่ : 258 ซอย รังสิต-นครนายก 49 ต.ประชาธิปัตย์ อ.ธัญบุรี จ.ปทุมธานี 12130

Website : www.ircthailand.com

E-mail : info@ircthailand.com

หน่วยงานลงทุนสัมพันธ์ : 0-2996-0890 # 212

โทรศัพท์ : 0-2996-0890

โทรสาร : 0-2996-1439
5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

  ------------------------ ----------------------- ----------------------
  ชื่อ - สกุล                 บจก.ไอ อาร์ ซี (เอเชีย)    บจก.คินโนะโฮชิ เอ็นจิเนียริ่ง
                           รีเสิร์ช                   

  1.นางพิมพ์ใจ เหล่าจินดา      /                       /

  2.นายทนง ลี้อิสสะนุกูล        /                       

  3.นายเชวลิต มีทองคำ        /                       /

  4.นายอัทสึชิ มิโซฮาตะ        /                       

  5.นายโตโมฮิโร ซาโมโต้      /                       

  6.นางพรทิพย์ เศรษฐีวรรณ     /                       

  7.นายอะซึชิ อิมามูระ         /                       

  8.นายฮิโรชิ อิโตะ                                   /

  9.นายนฤทัย บู่ทอง                                   /

  10. นางสาววิชชุดา กู้พงษ์ศักดิ์                          /

  11.นายโตชิโนบุ คูวาฮาร่า                             /
  ------------------------ ----------------------- ----------------------
5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

บริษัทฯ
ได้ตั้งเป้าหมายไว้ว่าจะเป็นผู้นำในการผลิตและพัฒนาผลิตภัณฑ์ยางอีลาสโตเมอร์ในอุตสาหกรรม
และยางนอก-ยางในรถจักรยานยนต์ในภูมิภาคอาเซียน บริษัทฯ
จึงยังคงมุ่งเน้นในการลงทุนในด้านการวิจัยและพัฒนาผลิตภัณฑ์และการจัดการต้นทุน
การลงทุนในเครื่องจักรเพื่อพัฒนาศักยภาพในกระบวนการผสมยางซึ่งเป็นต้นทางของการผลิตผลิตภัณฑ์ต่างๆ
ทั้งนี้เพื่อรองรับกับการฟื้นตัวของภาคอุตสาหกรรมยานยนต์ในอนาคต
ควบคู่ไปกับการพัฒนาบุคลากรเพื่อพัฒนาให้มีความรู้และความเข้าใจในกระบวนการผลิตและความปลอดภัยในการปฏิบัติงาน
อีกทั้งจะเน้นในเรื่องการลงทุนเพื่อความปลอดภัย การมีส่วนร่วมพัฒนาสวัสดิภาพชุมชน
และประสิทธิภาพการใช้พลังงานและพลังงานสะอาด ซึ่งบริษัทฯ
ได้เข้าร่วมโครงการที่เกี่ยวข้องมาโดยตลอด โดยล่าสุดได้รับเกียรติบัตรในการเข้าร่วม
“โครงการธรรมาภิบาลสิ่งแวดล้อม” จากกระทรวงอุตสาหกรรม
ซึ่งเป็นเกียรติบัตรที่มอบให้กับสถานประกอบการอุตสาหกรรมที่ผ่านเกณฑ์ธรรมาภิบาลสิ่งแวดล้อม
รวมถึงได้รับเกียรติบัตรจากการเข้าร่วมกิจกรรมการจัดการพลังงานแบบสมบูรณ์ รุ่นที่ 7
จากกรมส่งเสริมอุตสาหกรรม กระทรวงอุตสาหกรรมร่วมกับสถาบันวิจัยพลังงาน
จุฬาลงกรณ์มหาวิทยาลัย
5.1 นโยบายในการวิจัยและพัฒนา

5.1.1 ผลิตภัณฑ์ชิ้นส่วนยางเพื่อใช้ในอุตสาหกรรม

ในปีที่ผ่านมาบริษัทฯ ได้ออกแบบผลิตภัณฑ์ร่วมกับบริษัทผู้ผลิตรถยนต์ในต่างประเทศ
โดยการนำเทคโนโลยีชั้นสูงทางวิศวกรรมเข้ามาใช้ในการพัฒนาผลิตภัณฑ์ด้วยโปรแกรม Finite
Element Analysis
ซึ่งช่วยในการออกแบบและศึกษาการจำลองผลิตภัณฑ์ก่อนนำมาพัฒนาชิ้นงานตัวอย่างขึ้นมาเพื่อใช้ในการกระบวนการผลิต
จากแรงกดดันของวิกฤตเศรษฐกิจในช่วงปีที่ผ่านมา
ผู้ผลิตแต่ละรายต้องปรับตัวกันอย่างมากโดยเฉพาะระบบการจัดการด้านต้นทุน บริษัทฯ
จึงต้องเน้นการวิจัยและพัฒนาเพื่อศึกษาการปรับลดต้นทุนในด้านต่างๆ ทั้งวัตถุดิบ กระบวนการผลิต
และการออกแบบแม่พิมพ์เพื่อให้มีต้นทุนที่ต่ำที่สุดภายใต้คุณภาพที่ดีที่สุด

นอกจากนี้ บริษัทฯ ยังคงคำนึงถึงการพัฒนาชิ้นส่วนโดยเลือกใช้วัตถุดิบที่ไม่มีผลกระทบต่อสิ่งแวดล้อม
ภายใต้กฎหมายควบคุมต่างๆในระดับสากล เช่น REACH หรือกฎหมายด้านสิ่งแวดล้อม นอกเหนือจาก
ELV และ RoHS ที่ควบคุมกันมาก่อนแล้ว ซึ่งวัตถุดิบที่บริษัทฯ
เลือกใช้ทั้งหมดจะต้องผ่านเรื่องผลกระทบต่อสิ่งแวดล้อมทั้งหมด

5.1.2 ผลิตภัณฑ์ยางนอก-ยางในรถจักรยานยนต์

ปีที่ผ่านมาการพัฒนาผลิตภัณฑ์สำหรับตลาดจักรยานยนต์ได้มีการพัฒนาในยางนอกขนาดใหญ่สำหรับรถจักรยานยนต์ที่มีกำลังขับเคลื่อนสูงขึ้นขนาด
200 ซีซีขึ้นไป เพื่อจำหน่ายในประเทศและส่งออกไปยังต่างประเทศ รวมถึงเปิดตัวผลิตภัณฑ์ใหม่ๆ
ที่มีสมรรถนะสูงขึ้นและกลุ่มตลาดที่มีความแตกต่างและทันสมัยมากขึ้น เช่น ยางแก้มขาว (White
Sidewall) ขนาด 14 นิ้ว ที่สามารถใช้กับรถจักรยานยนต์ประเภทออโต้เมติกได้ทุกรุ่น
รวมทั้งยางนอกประเภท สกูตเตอร์ขนาดใหญ่ที่สามารถใช้กับรถประเภทออโต้เมติกได้อย่างมั่นใจ

5.2 ค่าใช้จ่ายในการวิจัยและพัฒนา

  ------------------------------- ---------------------------------------
                                  (หน่วย : พันบาท)

  ปีบัญชี                            ค่าวิจัยและพัฒนา

  2550                            63,261.54

  2551                            70,786.30

  2552                            67,941.11
  ------------------------------- ---------------------------------------
แบบ 56-1

แบบแสดงรายการข้อมูลประจำปี

สิ้นสุดวันที่ 30 กันยายน 2552

[]

บริษัท อีโนเว รับเบอร์ (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป 1

ส่วนที่ 2 บริษัทที่ออกหลักทรัพย์ 2

1. ข้อมูลทั่วไป 2

2. ปัจจัยความเสี่ยง 3

3. ลักษณะการประกอบธุรกิจ 5 4. การประกอบธุรกิจของแต่ละสายผลิตภัณฑ์ 13

5. การวิจัยและพัฒนาผลิตภัณฑ์ 22

6. ทรัพย์สินที่ใช้ในการประกอบธุรกิจ 23

7. โครงการในอนาคต 24

8. ข้อพิพาททางกฎหมาย 25

9. โครงสร้างเงินทุน 26

10. การจัดการ 27

11. การควบคุมภายใน 48

12. รายการระหว่างกัน 50

13. ฐานะการเงินและผลการดำเนินงาน 51

14. ข้อมูลอื่นที่เกี่ยวข้อง 60

ส่วนที่ 3 การรับรองความถูกต้องของข้อมูล 61

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท 62

เอกสารแนบ 2 รายละเอียดเกี่ยวกับกรรมการของบริษัทย่อย 70

เอกสารแนบ 3 รายการการกำกับดูแลกิจการ 71
ณ วันที่ 24 พฤศจิกายน 2552 คณะกรรมการบริษัท อีโนเว รับเบอร์ (ประเทศไทย) จำกัด (มหาชน) ประกอบด้วยกรรมการตรวจสอบจำนวน 3 ท่าน โดยมี นายกัมปนาท โลหเจริญวนิช เป็นประธานกรรมการตรวจสอบ นายวิชิต วุฒิสมบัติ และนางสาว ชวนา วิวัฒน์พนชาติเป็นกรรมการตรวจสอบ ทั้งนี้กรรมการตรวจสอบแต่ละท่านเป็นกรรมการอิสระตามคุณสมบัติที่สำนักงานคณะกรรมการกำกับหลักทรัพย์และตลาดหลักทรัพย์กำหนด และมีกรรมการตรวจสอบ 1 ท่าน คือ นางสาวชวนา วิวัฒน์พนชาติ เป็นผู้มีความรู้และประสบการณ์เพียงพอในการสอบทานความน่าเชื่อถือของงบการเงิน 

 คณะกรรมการตรวจสอบได้ปฏิบัติหน้าที่อย่างเป็นอิสระตามกฎบัตรคณะกรรมการตรวจสอบ โดยจะรายงานผลการดำเนินงานและแสดงความคิดเห็นอย่างอิสระต่อคณะกรรมการในการประชุมทุกครั้ง สำหรับปี 2552 คณะกรรมการตรวจสอบได้มีการประชุมตามวาระจำนวน 6 ครั้ง ซึ่งได้เชิญผู้สอบบัญชีและผู้ตรวจสอบภายในอิสระเข้าร่วมประชุมจำนวน 2 ครั้ง โดยมีประเด็นที่มีสาระสำคัญดังนี้ 

 1. สอบทานงบการเงินรายไตรมาสและงบการเงินประจำปี พ.ศ. 2552 ของบริษัทฯ ก่อนนำเสนอคณะกรรมการบริษัท เพื่อให้มั่นใจว่างบการเงินเป็นไปตามมาตรฐานการบัญชีที่รับรองทั่วไป รวมถึงการเปิดเผยข้อมูลในงบการเงินอย่างถูกต้องเพียงพอ โดยได้ประชุมร่วมกับผู้สอบบัญชี ฝ่ายบริหาร และแผนกบัญชี เพื่อสอบถามความถูกต้องครบถ้วน 

2. กำกับดูแลให้บริษัทฯ มีระบบการควบคุมภายในที่เพียงพอ
โดยได้ประชุมร่วมกับหน่วยงานตรวจสอบภายในของบริษัทฯ และฝ่ายบริหาร
เพื่อพิจารณาหัวข้อในการสอบทานระบบ ซึ่งในปี 2552
คณะกรรมการตรวจสอบได้มอบหมายให้หน่วยงานตรวจสอบภายในของบริษัทฯ
เข้าไปสอบทานผลการตรวจติดตามระบบการควบคุมภายใน
“กระบวนการจัดการคลังวัตถุดิบและคลังสินค้าสำหรับสินค้าทดแทน” “ระบบ Fixed Assets
Risks Management” ซึ่งผู้ตรวจสอบภายในอิสระได้เคยสอบทานและให้ข้อสังเกตไว้
ซึ่งผลการสอบทานไม่พบประเด็นปัญหาหรือข้อบกพร่องที่เป็นสาระสำคัญ

3. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับบริษัทฯ
คณะกรรมการตรวจสอบได้กำกับให้มีการปฏิบัติตามกฎหมายและข้อกำหนดของตลาดหลักทรัพย์แห่งประเทศไทย
และหน่วยงานอื่นที่เกี่ยวข้อง ซึ่งคณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย
และข้อกำหนดของตลาดหลักทรัพย์และหน่วยงานกำกับที่เกี่ยวข้อง

4.
พิจารณาผู้สอบบัญชีที่มีความเป็นอิสระและกำหนดค่าตอบแทนที่เหมาะสมเพื่อเสนอต่อคณะกรรมการบริษัทฯ
ให้ขออนุมัติต่อที่ประชุมใหญ่สามัญผู้ถือหุ้น สำหรับปี 2553 ได้เสนอแต่งตั้ง
PricewaterhouseCoopers ABAS Ltd. เป็นผู้สอบบัญชีของบริษัทฯ

5. สอบทานการปฏิบัติตามหลักการกำกับดูแลกิจการที่ดี
กำกับดูแลให้มีการปฏิบัติตามข้อกำหนดเกี่ยวกับขั้นตอนการดำเนินการและการเปิดเผยข้อมูลของรายการเกี่ยวโยงหรือรายการที่อาจมีความขัดแย้งของผลประโยชน์ให้ถูกต้องครบถ้วนเป็นไปตามข้อกำหนดของหน่วยงานกำกับดูแลที่เกี่ยวข้อง
เพื่อผลประโยชน์ของบริษัทฯ และผู้ถือหุ้นโดยรวมเป็นสำคัญ

คณะกรรมการตรวจสอบมีความเห็นว่าบริษัทฯ
ได้จัดทำงบการเงินอย่างถูกต้องในสาระสำคัญตามหลักการบัญชีที่รับรองทั่วไป
สำหรับการทำรายการที่เกี่ยวข้องกันในระหว่างปี
คณะกรรมการตรวจสอบเห็นว่าเป็นรายการปกติและการกำหนดราคาเป็นไปตามราคาตลาดและมีการเปิดเผยข้อมูลรายการระหว่างกันอย่างเพียงพอ
มีระบบการควบคุมภายในที่เหมาะสมกับสภาพธุรกิจ
มีการปฏิบัติตามกฎหมายข้อกำหนดของตลาดหลักทรัพย์และกฎหมายที่เกี่ยวข้องอย่างถูกต้องครบถ้วนแล้ว
บริษัท อีโนเว รับเบอร์ จำกัด (มหาชน) (“บริษัทฯ”) หรือ IRC
เป็นบริษัทร่วมทุนระหว่างผู้ถือหุ้นกลุ่มลี้อิสสระนุกูลและบริษัท อีโนเว รับเบอร์ จำกัด ประเทศญี่ปุ่น
หนึ่งในผู้นำด้านเทคโนโลยีและการผลิตผลิตภัณฑ์ยางของประเทศญี่ปุ่น ปัจจุบันบริษัทฯ มีทุนจดทะเบียน
200 ล้านบาท ดำเนินธุรกิจผลิตและจำหน่ายผลิตภัณฑ์ยางภายใต้เครื่องหมายการค้า “IRC”
ประกอบด้วย (1) ชิ้นส่วนยางซึ่งใช้ในอุตสาหกรรมยานยนต์และอุตสาหกรรมอื่นๆ (2)
ยางนอกรถจักรยานยนต์ (3) ยางในรถจักรยานยนต์ และ (4) วงล้อรถจักรยานยนต์
โดยมีอุตสาหกรรมยานยนต์เป็นลูกค้าหลัก
ทั้งนี้เพื่อเสริมสร้างความได้เปรียบในทางธุรกิจและการแข่งขัน บริษัทฯ ได้จัดตั้งบริษัทย่อย คือ
บริษัท ไออาร์ซี (เอเซีย) รีเสิร์ช จำกัด เพื่อสนับสนุนงานด้านการวิจัยและพัฒนาผลิตภัณฑ์ของบริษัท
และบริษัท คินโนะ โฮชิ เอ็นจิเนียริ่ง จำกัด
เพื่อสนับสนุนงานสร้างแม่พิมพ์เพื่อใช้ในกระบวนการผลิต

สำหรับปีสิ้นสุดวันที่ 30 กันยายน 2552 บริษัทฯ มีรายได้จากการขายและบริการลดลง 1,141.18
ล้านบาทหรือร้อยละ 20.20 ในขณะที่ต้นทุนขายลดลงเช่นกันร้อยละ 22.89
สอดคล้องกับทิศทางยอดขายที่ลดลงและราคาวัตถุดิบหลักอย่างยางธรรมชาติและยางสังเคราะห์ในตลาดปรับตัวลดลง
ค่าใช้จ่ายในการขายและบริหารลดลงร้อยละ 0.98 ค่าใช้จ่ายทางการเงินเพิ่มขึ้นร้อยละ 35.05
อย่างไรก็ดีบริษัทฯ ยังคงรักษาวินัยทางการเงินอย่างเข็มงวด เป็นผลให้อัตราส่วนหนี้สินต่อทุน (D/E
Ratio) ยังคงอยู่ในระดับต่ำอยู่ที่ 0.61 สำหรับภาษีนิติบุคคลเพิ่มขึ้นมากร้อยละ 64.50
ซึ่งเป็นผลมาจากการที่บัตรส่งเสริมการลงทุนที่ได้สิทธิพิเศษทางด้านภาษีหมดอายุ
สำหรับรอบบัญชีนี้บริษัทฯ ได้บันทึกกำไรสุทธิจำนวน 260.63 ล้านบาท
และเมื่อเปรียบเทียบกับปีก่อนหน้าบริษัทฯ มีกำไรสุทธิลดลงร้อยละ 5.99

ในด้านความรับผิดชอบต่อสังคมและสิ่งแวดล้อม บริษัทฯ
ได้มีส่วนร่วมในการสนับสนุนชุมชนและสังคมในกิจกรรมต่างๆ ทุกปี ในปี 2552 บริษัทฯ
ได้สานต่อกิจกรรมที่สำคัญต่างๆ เช่น การสนับสนุนเงินทุนการศึกษาให้กับนักเรียนที่ขาดทุนทรัพย์,
การจัดโครงการ IRC Safety Ride for Life
เพื่อส่งเสริมให้ผู้ขับขี่รถจักรยานยนต์รู้จักการขับขี่อย่างถูกต้องและปลอดภัยบนท้องถนน,
การเข้าร่วมโครงการธรรมาภิบาลสิ่งแวดล้อมของกระทรวงอุตสาหกรรม,
การเข้าร่วมโครงการการจัดการพลังงานแบบสมบูรณ์
เพื่อยกระดับประสิทธิภาพการใช้พลังงานสำหรับอุตสาหกรรม ซึ่งจัดโดยกรมส่งเสริมอุตสาหกรรม
กระทรวงอุตสาหกรรมร่วมกับสถาบันพลังงาน จุฬาลงกรณ์มหาวิทยาลัย

สำหรับปี 2552 บริษัทฯ ได้ปฏิบัติตามข้อกำหนดของกฎหมาย
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
และตลาดหลักทรัพย์แห่งประเทศไทย และได้พยายามปรับปรุงการดำเนินงานในด้านต่างๆ
อย่างต่อเนื่องตามหลักการกำกับดูแลกิจการที่ดีสำหรับบริษัทจดทะเบียน ปี 2549 ในปี 2552
ที่ผ่านมาได้รับผลการประเมินในระดับ “ดีมาก”
ในโครงการประเมินคุณภาพการจัดการประชุมสามัญผู้ถือหุ้นซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.)